**Yritystukineuvottelukunta**

Toimivalta: Laki Taloudelliseen toimintaan myönnettävän tuen yleisistä edellytyksistä (429/2016, HE 22/2016) 6§.

Lain soveltamisala, sisältö ja tavoitteet:

* Lakia sovelletaan valtion tukiviranomaisiin. Soveltamisalan ulkopuolella ovat kuntien myöntämät tuet ja varsinaisen maa- ja metsätalouden sekä kalatalouden tuet (artikla 42).
* Lain sisältönä EU-valtiontuen mukaisuuden ennakkoarviointi, kansalliset hyvän tuen edellytykset ja yritystukineuvottelukunta. Lain soveltamisalan piirissä on noin 2,5 mrd. euron tuet taloudelliseen toimintaan (vain EU valtiontukimääritelmän täyttävät tuet). Lain perusteluissa todetaan, että hyvän tuen edellytykset soveltuvat hyvin myös muiden yritystukien arviointikriteereiksi.
* Lain tavoitteena on oikeusvarmuuden lisääminen (EU valtiontukivalvonta), verovarojen mahdollisimman tehokas käyttö talouden kasvun ja uudistumisen edistämiseen sekä varmistaa puolueettoman tutkimustiedon saanti poliittisille päätöksentekijöille tukien vaikuttavuudesta.

Yritystukineuvottelukunnan tehtävät:

* Antaa lausunto siitä, täyttääkö tukiohjelma tai tukiohjelman ulkopuolinen yksittäinen tuki Euroopan unionin lainsäädännön valtiontuen edellytykset ja mitä valtiontukia koskevien säännösten mukaista menettelytapaa tukiviranomaisen on noudatettava.
* Antaa lausunto siitä, täyttääkö tukiohjelma tai tukiohjelman ulkopuolinen yksittäinen tuki
* hyvän tuen edellytykset. Lausuntopyyntö on vapaaehtoinen ja kuvaus edellytysten täyttymisestä voidaan antaa tiedoksi.
* Kehittää kansallista tukijärjestelmää kokonaisuutena ja edistää hallinnonalojen yhteistyötä.
* Tehdä toimivaltaiselle viranomaiselle esityksiä ja aloitteita lainsäädännön ja hallintokäytännön kehittämiseksi.
* Seurata toimialaansa koskevaa kansallista ja kansainvälistä sääntelyä, käytäntöä ja kehitystä.

Lausuntopyyntömenettely:

* EU-valtiontuen ennakkoarvioinnin osalta lausuntopyyntö on pakollinen.
* Hyvän tuen edellytysten osalta lausuntopyyntö on kaikille vapaaehtoinen, mutta kuvaus edellytysten täyttymisestä tulee toimittaa tiedoksi. Menettelyllä varmistetaan edellytysten huomioon ottaminen tuen valmistelussa. Ennakkoarviointi on luonteeltaan ex ante arviointia eikä tieteelliset kriteerit täyttävää ex post vaikuttavuusarviointia. Kuvauksista käydään keskustelu neuvottelukunnassa.
* Verotukien tulee täyttää EU-valtiontukisäännöt ja hyvän tuen edellytykset, mutta VM:n ei tarvitse pyytää niistä lausuntoa.
* Lausunnot eivät ole sitovia.

Kokoonpano :

* Yritystukineuvottelukunnassa on oltava riittävä edustus eri ministeriöistä. Nykyisessä kokoonpanossa on edustajat seuraavista ministeriöistä: TEM 7 kpl, VM, LVM, MMM, OKM, UM, YM, STM. TEM toimii puheenjohtajana.

Järjestäytyminen:

* Työ- ja elinkeinoministeriö on nimennyt yritystukineuvottelukunnalle lain nojalla sihteeristön, jonka tehtävänä on valmistella ennakkoarviointeja annettavien lausuntojen tueksi. Sihteeristö on 5 TEM:n virkamiestä ja 1 Business Finlandin työntekijä (3 hlöä EU valtiontuet, 3 hlöä hyvän tuen edellytykset).
* EU valtiontukien ennakkoarvioinnin osalta neuvottelukunnan alle on sen työjärjestykseen perustuen ja ministeriön päätöksellä perustettu ns. EU-valtiontukijaosto (pj, 2 jäsentä, 3 sihteeriä TEM:stä), joka valmistelee ennakkoarvioinnin, johon perustuen neuvottelukunta antaa lausunnon. Erillinen jaosto perustettiin, koska haluttiin korostaa lausunnon riippumattomuutta.
* Hyvän tuen edellytysten ennakkoarvioinnit laatii sihteeristöön nimetyt henkilöt, jonka jälkeen neuvottelukunta antaa lausunnon. Lausuntopyyntöjä ei ole nykyisen lain voimassaoloaikana pyydetty. Sihteeristö voi pyytää ennakkoarvioinnin tueksi ulkopuolisen asiantuntijalausunnon tai selvityksen. Tätä mahdollisuutta ei ole vielä käytetty.